CELEX: 32019R0402
Language: sl
Date: 2019-03-13 00:00:00
Title: Uredba Komisije (EU) 2019/402 z dne 13. marca 2019 o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede Mednarodnega računovodskega standarda 19

14.3.2019   
               
               
                  SL
               
               
                  Uradni list Evropske unije
               
               
                  L 72/6
               
            
         UREDBA KOMISIJE (EU) 2019/402
         z dne 13. marca 2019
         o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede Mednarodnega računovodskega standarda 19
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1606/2002 Evropskega parlamenta in Sveta z dne 19. julija 2002 o uporabi mednarodnih računovodskih standardov (1) in zlasti člena 3(1) Uredbe,
         ob upoštevanju naslednjega:
         
                     (1)
                  
                  
                     Z Uredbo Komisije (ES) št. 1126/2008 (2) so bili sprejeti nekateri mednarodni standardi in pojasnila, ki so obstajali 15. oktobra 2008.
                  
               
                     (2)
                  
                  
                     Upravni odbor za mednarodne računovodske standarde (UOMRS) je 7. februarja 2018 v okviru svojega rednega postopka izboljševanja, katerega cilj je poenostaviti in pojasniti standarde, objavil dokument „Sprememba, omejitev ali poravnava programa (spremembe MRS 19)“. Cilj sprememb je pojasniti, da mora podjetje po spremembi, omejitvi ali poravnavi programa z določenimi zaslužki predpostavke, posodobljene na podlagi ponovnega merjenja čiste obveznosti za določene zaslužke (sredstva določenega zaslužka), uporabljati preostanek poročevalskega obdobja.
                  
               
                     (3)
                  
                  
                     Po posvetovanju z Evropsko svetovalno skupino za računovodsko poročanje je Komisija sklenila, da spremembe Mednarodnega računovodskega standarda (MRS) 19 Zaslužki zaposlencev izpolnjujejo merila za sprejetje, določena v členu 3(2) Uredbe (ES) št. 1606/2002.
                  
               
                     (4)
                  
                  
                     Uredbo (ES) št. 1126/2008 bi bilo zato treba ustrezno spremeniti.
                  
               
                     (5)
                  
                  
                     Ukrepi iz te uredbe so skladni z mnenjem Računovodskega regulativnega odbora –
                  
               SPREJELA NASLEDNJO UREDBO:
         
            Člen 1
            Mednarodni računovodski standard (MRS) 19 Zaslužki zaposlencev v Prilogi k Uredbi (ES) št. 1126/2008 se spremeni, kakor je navedeno v Prilogi k tej uredbi.
         
         
            Člen 2
            Podjetja začnejo uporabljati spremembe iz člena 1 najpozneje z začetkom prvega poslovnega leta, ki se začne 1. januarja 2019 ali po tem datumu.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 13. marca 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 243, 11.9.2002, str. 1.
         
            (2)  Uredba Komisije (ES) št. 1126/2008 z dne 3. novembra 2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta (UL L 320, 29.11.2008, str. 1).
      
      
         
            PRILOGA
            
               Sprememba, omejitev ali poravnava programa
            
            (spremembe MRS 19)
            Spremembe MRS 19 Zaslužki zaposlencev
            
            Dodajo se 101.A, 122.A, 123.A in 179. člen ter spremenijo 57., 99., 120., 123., 125., 126. in 156. člen. Pred 122.A členom se doda naslov.
            POZAPOSLITVENI ZASLUŽKI: PROGRAMI Z DOLOČENIMI ZASLUŽKI
            …
            
               Pripoznavanje in merjenje
            
            …
            
                     
                        57.
                     
                     
                        Obračunavanje programa z določenimi zaslužki v podjetju vključuje naslednje korake:
                        …
                        
                                    (c)
                                 
                                 
                                    določitev zneskov, ki se pripoznajo v poslovnem izidu:
                                    
                                                (i)
                                             
                                             
                                                stroškov sprotnega službovanja (glejte 70.–74. člen in 122.A člen),
                                             
                                          …
                                 
                              …
                     
                  
               Stroški preteklega službovanja ter dobički in izgube iz poravnave
            
            
                     
                        
                           99.
                        
                     
                     
                        
                           Pri ugotavljanju stroška preteklega službovanja ali dobička ali izgube iz poravnave mora podjetje ponovno izmeriti čisto obveznost za določene zaslužke (sredstvo določenega zaslužka) z uporabo trenutne poštene vrednosti sredstev programa in sprotnih aktuarskih predpostavk (tudi trenutnih tržnih obrestnih mer in drugih trenutnih tržnih cen), ki odražajo:
                        
                        
                                    
                                       (a)
                                    
                                 
                                 
                                    
                                       zaslužke v okviru programa in sredstva programa pred spremembo, omejitvijo ali poravnavo programa, in
                                    
                                 
                              
                                    
                                       (b)
                                    
                                 
                                 
                                    
                                       zaslužke v okviru programa in sredstva programa po spremembi, omejitvi ali poravnavi programa.
                                    
                                 
                              …
                     
                  
                     
                        101A
                     
                     
                        Če pride do spremembe, omejitve ali poravnave programa, mora podjetje pripoznati in meriti vse stroške preteklega službovanja ali dobiček ali izgubo iz poravnave v skladu z 99.–101. členom ter 102.–112. členom. Pri tem podjetje ne upošteva učinka zgornje meje sredstva. Podjetje nato določi učinek zgornje meje sredstva po spremembi, omejitvi ali poravnavi programa ter pripozna vse spremembe v zvezi s tem v skladu s 57.(d) členom.
                        …
                     
                  
               Sestavine stroškov določenih zaslužkov
            
            
                     
                        
                           120.
                        
                     
                     
                        
                           Podjetje mora pripoznati sestavine stroškov določenih zaslužkov, razen v obsegu, v katerem kak drug MSRP zahteva ali dovoljuje njihovo vključitev v nabavno vrednost sredstva, in sicer:
                        
                        
                                    
                                       (a)
                                    
                                 
                                 
                                    
                                       stroškov službovanja (glejte 66.–112. člen in 122.A člen) v poslovni izid;
                                    
                                 
                              …
                     
                  
               Stroški sprotnega službovanja
            
            
                     
                        
                           122A
                        
                     
                     
                        
                           Podjetje določi stroške sprotnega službovanja z uporabo aktuarskih predpostavk, določenih na začetku letnega poročevalskega obdobja. Če pa podjetje ponovno izmeri čisto obveznost za določene zaslužke (sredstvo določenega zaslužka) v skladu z 99. členom, določi stroške sprotnega službovanja za preostanek letnega poročevalskega obdobja po spremembi, omejitvi ali poravnavi programa z uporabo aktuarskih predpostavk, ki se uporabljajo za ponovno merjenje čiste obveznosti za določene zaslužke (sredstva določenega zaslužka) v skladu z 99.(b) členom.
                        
                     
                  
               Čiste obresti na čisto obveznost za določene zaslužke (sredstvo določenega zaslužka)
            
            
                     
                        
                           123.
                        
                     
                     
                        
                           Podjetje mora določiti čiste obresti na čisto obveznost za določene zaslužke (sredstvo določenega zaslužka) tako, da pomnoži čisto obveznost za določene zaslužke (sredstvo določenega zaslužka) z diskontno mero, določeno v 83. členu.
                        
                     
                  
                     
                        
                           123A
                        
                     
                     
                        
                           Za določitev čistih obresti v skladu s 123. členom mora podjetje uporabiti čisto obveznost za določene zaslužke (sredstvo določenega zaslužka) in diskontno mero, določeno na začetku letnega poročevalskega obdobja. Vendar, če podjetje ponovno izmeri čisto obveznost za določene zaslužke (sredstvo določenega zaslužka) v skladu z 99. členom, mora čiste obresti za preostanek letnega poročevalskega obdobja po spremembi, omejitvi ali poravnavi programa določiti z uporabo:
                        
                        
                                    
                                       (a)
                                    
                                 
                                 
                                    
                                       čiste obveznosti za določene zaslužke (sredstva določenega zaslužka), določene v skladu z 99.(b) členom; in
                                    
                                 
                              
                                    
                                       (b)
                                    
                                 
                                 
                                    
                                       diskontne mere, ki se uporablja za ponovno merjenje čiste obveznosti za določene zaslužke (sredstva določenega zaslužka) v skladu z 99.(b) členom.
                                    
                                 
                              
                           Podjetje pri uporabi 123.A člena upošteva tudi vse spremembe čiste obveznosti za določene zaslužke (sredstva določenega zaslužka) v obdobju, ki izhajajo iz prispevkov ali izplačil zaslužkov.
                        
                        …
                     
                  
                     
                        125.
                     
                     
                        Prihodki od obresti na sredstva programa so sestavina donosa sredstev programa in se določijo tako, da se poštena vrednost sredstev programa pomnoži z diskontno mero, določeno v 123.A členu. Podjetje pošteno vrednost sredstev programa določi na začetku letnega poročevalskega obdobja. Če pa podjetje ponovno izmeri čisto obveznost za določene zaslužke (sredstvo določenega zaslužka) v skladu z 99. členom, določi prihodke od obresti za preostanek letnega poročevalskega obdobja po spremembi, omejitvi ali poravnavi programa z uporabo sredstev programa, ki se uporabljajo za ponovno merjenje čiste obveznosti za določene zaslužke (sredstva določenega zaslužka) v skladu z 99.(b) členom. Podjetje pri uporabi 125. člena upošteva tudi vse spremembe sredstev programa v obdobju, ki izhajajo iz prispevkov ali izplačil zaslužkov. Razlika med prihodki od obresti na sredstva programa in donosom sredstev programa se vključi v ponovno merjenje čiste obveznosti za določene zaslužke (sredstva določenega zaslužka).
                     
                  
                     
                        126.
                     
                     
                        Obresti na učinek zgornje meje sredstva so del celotne spremembe učinka zgornje meje sredstva in se ugotovijo tako, da se učinek zgornje meje sredstva pomnoži z diskontno mero, določeno v 123.A členu. Podjetje učinek zgornje meje sredstva določi na začetku letnega poročevalskega obdobja. Če pa podjetje ponovno izmeri čisto obveznost za določene zaslužke (sredstvo določenega zaslužka) v skladu z 99. členom, določi obresti na učinek zgornje meje sredstva za preostanek letnega poročevalskega obdobja po spremembi, omejitvi ali poravnavi programa, pri čemer upošteva spremembe učinka zgornje meje sredstva, določene v skladu s 101.A členom. Razlika med obrestmi na učinek zgornje meje sredstva in celotno spremembo učinka zgornje meje sredstva se vključi v ponovno merjenje čiste obveznosti za določene zaslužke (sredstva določenega zaslužka).
                        …
                     
                  DRUGI DOLGOROČNI ZASLUŽKI ZAPOSLENCEV
            …
            
               Pripoznavanje in merjenje
            
            …
            
                     
                        
                           156.
                        
                     
                     
                        
                           Pri drugih dolgoročnih zaslužkih zaposlencev mora podjetje pripoznati pobotani izid naslednjih zneskov v poslovnem izidu, razen v obsegu, v katerem kak drug MSRP zahteva ali dovoljuje njihovo vključitev v nabavno vrednost sredstva:
                        
                        
                                    
                                       (a)
                                    
                                 
                                 
                                    
                                       stroškov službovanja (glejte 66.-112. člen in 122.A člen),
                                    
                                 
                              
                           …
                        
                     
                  PREHOD IN DATUM UVELJAVITVE
            …
            
                     
                        179.
                     
                     
                        Z dokumentom Sprememba, omejitev ali poravnava programa (spremembe MRS 19), izdanim februarja 2018, se dodajo 101.A, 122.A in 123.A člen ter spremenijo 57., 99., 120., 123., 125., 126. in 156. člen. Podjetje te spremembe uporablja za spremembe, omejitve ali poravnave programov, ki nastopijo na začetku ali po začetku prvega letnega poročevalskega obdobja, ki se začne 1. januarja 2019 ali po njem. Uporaba pred tem datumom je dovoljena. Če podjetje te spremembe uporabi prej, mora to razkriti.